./data/phi0914/phi00133/phi0914.phi00133.perseus-lat1.xml
Titus Livius (Livy)
eam urbem pro arce habiturus Philippus adversus              Graeciae civitates et principes inde evocatos per speciem conloquendi, quantum equitum dare Corinthii ad bellum possent, retinuerat pro obsidibus,              et praeter quingentos Macedonas mixtosque ex omni genere auxiliorum octingentos, quot iam ante ibi fuerant,              mille Macedonum eo miserat et mille ac ducentos Illyrios Thracasque et Cretenses, qui in utraque parte militabant, octingentos               his additi Boeoti Thessalique et Acarnanes mille, scutati omnes, et       septingenti ex       ipsorum Corinthiorum iuventute, impleta ut essent sex milia armatorum, fiduciam Androstheni fecerunt acie decernendi               Nicostratus, praetor Achaeorum, Sicyone erat cum duobus milibus peditum, centum equitibus, sed imparem se et numero et genere militum cernens moenibus non excedebat               regiae copiae peditum equitumque vagae Pellenensem et Phliasium et Cleonaeum agrum depopulabantur;              postremo exprobrantes metum hosti in finis Sicyoniorum transcendebant; navibus etiam circumvecti omnem oram Achaiae vastabant               cum id effusius hostes et, ut fit ab nimia fiducia, neglegentius etiam facerent, Nicostratus spem nactus necopinantes eos adgrediendi circa finitimas civitates nuntium occultum mittit,              quo die et quot ex quaque civitate armati ad Apelaurum — Stymphaliae terrae is locus est —         convenirent  omnibus ad diem edictam paratis profectus              inde extemplo per Phliasiorum fines nocte Cleonas insciis omnibus, quid pararet, pervenit               erant autem cum eo quinque milia peditum, ex quibus              armaturae levis, et trecenti equites  cum iis copiis, dimissis qui specularentur, quam in partem hostes effunderent sese, opperiebatur          Androsthenes omnium ignarus Corintho profectus ad Nemeam — amnis est Corinthium       et       Sicyonium interfluens agrum —              castra locat  ibi partem dimidiam exercitus, divisam trifariam, et omnes equites discurrere ad depopulandos simul Pellenensem Sicyoniumque agros et Phliasium iubet               haec tria diversa agmina discessere  quod ubi Cleonas ad Nicostratum perlatum est, extemplo validam mercennariorum manum praemissam ad occupandum saltum,              per quem transitus in Corinthium est agrum, ante signa equitibus, ut praegrederentur, locatis ipse confestim agmine duplici sequitur               parte una mercennarii milites ibant cum levi armatura, altera clipeati; id in illarum gentium exercitibus robur erat               iam haud procul castris aberant pedites equitesque, et Thracum quidam in vagos palatosque per agros hostis impetum fecerant, cum repens terror castris infertur          trepidare dux, ut qui hostes nusquam nisi raros in collibus ante Sicyonem non audentis agmen demittere in campos vidisset, ab Cleonis quidem accessuros numquam credidisset               revocari tuba iubet vagos a castris dilapsos;              ipse raptim capere arma iussis militibus infrequenti agmine porta egressus       super       flumen instruit aciem               ceterae copiae, vix conligi atque instrui cum potuissent, primum hostium impetum non tulerunt;              Macedones et maxime omnium frequentes ad signa fuerant et diu ancipitem victoriae spem fecerunt;              postremo fuga ceterorum nudati, cum duae iam acies hostium ex diverso, levis armatura ab latere, clipeati caetratique a fronte urgerent, et ipsi re inclinata primo rettulere pedem,              deinde inpulsi terga vertunt et plerique abiectis armis, nulla spe castrorum tenendorum relicta, Corinthum petierunt               Nicostratus mercennariis militibus ad hos persequendos, equitibus Thracumque auxiliis in populatores agri Sicyonii missis magnam ibi       quo       que caedem edidit, maiorem prope quam in proelio ipso               ex iis quoque, qui Pellenen Phliuntaque depopulati erant, incompositi partim omniumque ignari ad castra revertentes in hostium stationes tamquam in suas inlati sunt,              partim ex discursu id, quod erat, suspicati ita se in fugam passim sparserunt, ut ab ipsis agrestibus errantes circumvenirentur               ceciderunt eo die mille et quingenti, capti trecenti  Achaia omnis magno liberata metu